Wikidata Pompelo
Res apud Vicidata repertae:Pompelo: insignePompelo: insigne
*Civitas*: Hispania  
*Locus*: 42°49′0″N 1°39′0″W  
*Numerus incolarum*: 203 418  
*Zona horaria*: UTC+1  
Situs interretialis  
*Nomen officiale*: Pamplona, Iruña
**Gestio**

*Praefectus*: Enrique Maya Miranda, Joseba Asirón, Enrique Maya Miranda, Yolanda Barcina  
*Procuratio superior*: Navarra  

**Geographia**

*Superficies*: 23.55 chiliometrum quadratum  
*Territoria finitima*: Sansoayn, Ezcabarte, Bruslata, Villa Nova, Valley of Egüés, Aranguren, Galar, Cendea de Cizur, Cissur Maius, Baraynin, Olza, Orcoyen, Berrioplano/Berriobeiti, Berriozar  

**Coniunctiones urbium**

*Urbes gemellae*: Paderbronna, Yamaguchi, Baiona, Thorunium, Pamplona  

**Pompelo,** vel **Pompaelo** et Aevo Medio **Pampilona** (Hispanice *Pamplona*; Vasconice *Iruña* vel *Iruñea*), est urbs Hispanica et caput Navarrae ac merindadis eius?, ad ripas Argae fluminis sita. Dicitur historicum Vasconiae caput. Ibi sitae sunt Universitas Publica Navarrae atque Universitas Studiorum Navarrensis.

Historia
--------

Gnaeus Pompeius Magnus urbem anno 74 a.C.n. condidit in itinere ab Asturica Burdigalam. Urbi illo tempore erat nomen *Pompeii Polis*, secundum Strabonem geographum Graecum. Multos annos usque ad tempora Visigothorum fuit maxima Vasconum urbs. Post cladem regis Roderici, urbs fuit praesidium Vasconum contra Mauros et Francos, qui urbem vastaverunt anno 778 (et tunc victi sunt Franci apud Rozaballes). Ibi, regnum creaverunt Pompelonenses anno 824, Enecone Arista duce.

Anno 1423, Pompelonenses in singulam urbem coniuncti sunt ob Privilegium Unionis, quia antea erat Pampilona in burgos tres divisa (viculum Sancti Nicolai, burgum Sancti Saturnini, urbem Navarreriae). Ex hac unione provenit nomen vasconice urbis *Iruñea,* ex verbis vasconicis *hiru ona* ('tres boni', quae burgos tres ex quibus erat urbs composita attingunt).

Anno 1512 Ferdinandus II Aragoniae obsedit urbem in medio Belli Civilis Navarrensis atque anno 1521 fuerunt omnia territoria Navarrae in meridiana Pyrenaeorum parte a copiis Regnorum Hispanicorum occupata et postquam in Coronam Hispanicam annexa.

Notae
-----

1. ↑  Plin. *Nat.* 3.24 "Pompelonenses" (inter alios stipendiarios conventus Caesaraugustani), cui nomen *Pompelo* subiacet (cf. etiam Str. 3.4.10 Πομπέλων); Mezquiríz Irujo (2007-2008); Andreu Pintado et alii (2008). Alia nomina (mediaevalia) variatim testata: *Pampilo, Pampelo(na), Pampalona, Pampilona, Pampeluna*. *Pompeiopolis* inventum Strabonis (*l.c.*) est: Οὐασκώνων ἔθνος, ἐν ᾧ πόλις Πομπέλων, ὡς ἂν Πομπηιόπολις 'Vasconum populus, in quo urbs Pompelo, velut si Pompeii urbs sit'.
2. ↑  Strabo, Geogr. III.4.10

Bibliographia
-------------

* Andreu Pintado, Javier, Javier Armendáriz Martija, et Pablo Ozcáriz Gil. 2008. Una ciudad de los vascones en el yacimiento de Campo Real/Fillera (Sos del Rey Católico-Sangüesa). *Archivo español de arquelogía* 81: 75–100.
* Mezquiríz Irujo, María Ángeles. 2007–2008. La aculturación romana de los vascones. *Veleia* 24–25(2): 963–976.

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Pompelonem** spectant (Pamplona, Pamplona-Iruña). |

**Iter pro peregrinis ad Compostellam**   
*secundum Aimericum Picaudum*
Iter Aragonicum: Canfrancus → Iacca → Osturiz → Mons Reellus → **Pons Reginae**
  
Iter Gallicum: Runcievallis → Biscaerlus → Ressogna → Pampilona → Stella → **Pons Reginae** → Arcus → Grugnus → Naiera → Belfuratus → Ataporca → Burgi → Castrum Sorericum → Pons Fiterii → Frumesta → Karrionus → Sanctus Facundus → Manxilla → Legio → Orgeba → Asturica Augusta → Raphanellus → Siccamolina → Pons Ferratus → Carcavellus → Portus Februarius → Pons Mineae → Sala Reginae → **Compostella**.